
tion, new technolo- 


gies, viral vectors Introduction. Vaccination is now entering the third century of its practice and it is the 


most important medical intervention that has ever been implemented. Due to vaccines, 
the incidence of infectious diseases, which have killed hundreds of millions throughout the 
history has been dramatically reduced and made a substantial contribution to life expec- 
tancy. Recently, new technologies have emerged in the development of vaccines that are 
being implemented in the control of the COVID-19 pandemic. The successful im- 
munoprophylaxis and the better understanding of the immune response mechanisms Ssug- 
gest that vaccination would also help in curing cancer and chronic diseases in the nearest 
future. 

Material and methods. There were analyzed 43 scientific articles on both vaccination 
and its future potential. 

Results. On 8 May 1980, the World Health Organization certified that smallpox had been 
eradicated globally. For the first time in history, the humankind defeated a disease. It was 
certainly the greatest medical achievement of the twentieth century. Recently, however, 
new technologies have emerged in the development of vaccines, based on mRNA, viral vec- 
tors and other technologies. 

Conclusions. Vaccines are the most important medical achievement ever made with a 
great impact in eradicating and controlling emerging and re-emerging infectious dis- 
eases. 


Cuvinte cheie: vacci- Introducere. Vaccinarea intră acum în cel de-al treilea secol al utilizării sale și constituie 

nare, tehnologii noi, cea mai importantă intervenţie medicală care a fost implementată vreodată. Datorită 

vectori virali. vaccinurilor, s-a redus dramatic incidența bolilor infecțioase, responsabile, de-a lungul 
istoriei, de moartea a sute de milioane de oameni, având contribuit substanțial la crește- 
rea speranţei de viaţă. În ultimul timp au apărut și noi tehnologii în dezvoltarea vaccinu- 
rilor, care sunt implementate și în controlul pandemiei COVID-19. Succesele imunoprofi- 
laxiei și conştientizarea sporită a mecanismelor sistemului imun sugerează că, în viitorul 
apropiat, vaccinarea ar putea, de asemenea, să combată cancerul și bolile cronice. 
Material și metode. Au fost analizate 43 de articole ştiinţifice cu privire la vaccinare și 
la eventualul potențial al vaccinurilor. 
Rezultate. La 8 mai 1980, Organizația Mondială a Sănătății a confirmat că variola a fost 
eradicată la nivel global. Pentru prima dată în istorie, omenirea cucerise o boală. A fost 
cu siguranță cea mai mare realizare a medicinei din secolul al XX-lea. În ultimul timp însă 
au apărut și noi tehnologii în dezvoltarea vaccinurilor, bazate pe ARNm, vectori virali şi 
pe alte tehnologii. 
Concluzii. Vaccinurile reprezintă cea mai importantă realizare a medicinei din toate tim- 
purile, având un impact deosebit în eradicarea și în controlul maladiilor infecțioase emer- 
gente și reemergente. 

INTRODUCERE 

Vaccinarea intră acum în cel de-al treilea secol al 
utilizării sale şi este cea mai importantă inter- 
venție medicală care a fost implementată vreo- 
dată. Studii recente raportează că, până acum, 
vaccinurile au prevenit peste 100 de milioane de 
cazuri de boală numai în Statele Unite (1) şi în 
fiecare an acestea previn 2,5 milioane de decese 
în întreaga lume, ceea ce echivalează cu preveni- 
rea a aproximativ 7.000 de decese în fiecare zi (2). 
În pofida vârstei, ştiinţa vaccinurilor este în 
prezent lideră în ceea ce priveşte introducerea de 
tehnologii inovatoare. Vaccinarea are potenţialul 
de a deveni unul dintre cele mai importante ins- 
trumente pentru menţinerea bunăstării gene- 
rațiilor umane prezente și viitoare (3). Primul ra- 
port despre utilizarea imunizării pentru a proteja 
indivizii de o boală contagioasă provine din China, 
aproximativ din secolul al X-lea (4). Aici, pustulele 
de la persoane care au suportat o forma ușoară de 
variolă erau uscate și introduse în cavitatea na- 
zală a persoanelor neinfectate sau erau inoculate 
prin scarificarea pielii pentru a le infecta în mod 
deliberat cu o formă mai puţin severă a bolii, ast- 
fel încât să le protejeze de viitoarele expuneri. 
Această practică, cunoscută sub numele de „vario- 
lare”, termen provenit din descrierea latină a bolii 
ca varius (care înseamnă „reperat'), a fost folosită 
și în Africa și a devenit din ce în ce mai populară 
în Europa în secolul al XVIII-lea, într-o perioadă în 
care variola provoca jumătate de milion de decese 
în fiecare an (5). 


Ipoteza studiului: Vaccinarea populaţiei a condus 
atât la eradicarea completă a variolei, cât și la era- 
dicarea aproape completă și ţinerea sub control a 
altor maladii și reprezintă un domeniu care va 
permite în viitor prevenirea cancerului și a mala- 
diilor cronice. 


MATERIAL ȘI METODE 


Reviul literaturii. A fost realizată o analiză a 
surselor informaţionale de pe Internet utilizând 
baza de date PubMed, Google, prin aplicarea 
următoarelor cuvinte cheie: vaccinuri, tehnologii 
noi, covid-19, ARNm, vectori virali. Bibliografia fi- 
nală a inclus 43 de referințe. 


REZULTATE 


La 8 mai 1980, Organizaţia Mondială a Sănătăţii a 
confirmat că variola a fost eradicată la nivel glo- 
bal. Pentru prima dată în istorie, omenirea 


cucerise o boală. A fost cu siguranţă cea mai mare 
realizare a medicinei din secolul al XX-lea (6). 


Istoria vaccinurilor confirmă faptul că ele au re- 
prezentat intervenţia medicală cu cel mai mare 
impact benefic asupra sănătăţii şi longevităţii 
umane. Vaccinurile au redus dramatic incidenţa 
bolilor infecțioase, care au ucis de-a lungul timpu- 
lui sute de milioane de oameni și au contribuit 
substanţial la creșterea speranţei de viaţă care, în 
secolul trecut, în țările dezvoltate a crescut de la 
47 la 80 de ani. În ultimii 30 de ani, îmbunătățirile 
în conştientizarea rolului pe care îl prezintă imu- 
nologia progresul tehnologic cu privire la ADN-ul 
recombinant, tehnologia de conjugare genomică, 
a permis elaborarea unor vaccinuri împotriva bo- 
lilor, care nu au putut fi obţinute anterior de 
tehnologiile convenţionale de vaccinare. În cele 
din urmă, tehnologiile noi, mai puternice, inclusiv 
adjuvanţii proiectaţi raţional și biologia sisteme- 
lor, oferă posibilitatea unor vaccinuri noi, mai efi- 
ciente, care să permită un control mai bun al boli- 
lor existente și să extindă beneficiile vaccinării 
atât în combaterea bolilor infecțioase, cât și a bo- 
lilor netransmisibile apărute recent (7, 8, 9). 


Contribuţiile-cheie aduse de vaccinare includ era- 
dicarea variolei de pe planeta noastră, eliminarea 
aproape completă a poliomielitei și o scădere cu 
peste 95% a incidenţei unor boli, precum difteria, 
tetanosul, tusea convulsivă, rujeola, oreionul şi 
rubeola. Mai nou, vaccinurile împotriva hepatitei 
A, hepatitei B, Haemophilus influenzae tip b şi 
pneumococ au redus și mai mult mortalitatea 
cauzată de bolile infecțioase (10). 


Debutul epocii de aur a vaccinurilor a fost marcat 
de Pasteur, Koch, Ramon și Merieux, care au sta- 
bilit teoria germenilor și au elaborat vaccinuri ba- 
zate pe agenţi patogeni vii atenuați sau inactivaţi 
și pe toxine inactivate (toxoizi). Aceste vaccinuri 
protejau populaţia împotriva rabiei, difteriei, 
tetanosului, tusei convulsive și a tuberculozei la 
sugari. Ulterior epoca de aur a vaccinurilor a con- 
tinuat cu inovaţia în tehnologiile de cultură celu- 
lară din a doua jumătate a secolului XX. „Revoluţia 
culturii celulare” a permis obţinerea de vaccinuri 
inactivate, eficiente pentru prevenirea polio- 
mielitei (IPV), a hepatitei A şi vaccinurilor vii ate- 
nuate împotriva poliomielitei (OPV), oreionului, 
rubeolei, rujeolei (MMR), rotavirusului și varicelei. 


Progresele în microbiologie au condus la dezvol- 
tarea vaccinurilor polizaharidice împotriva unor 
tulpini de pneumococ și de meningococ. Cu toate 


E. i;iiiiinişiiiiiiiiiiii 


ONE HEALTH & 


4 OH.R 


RISK MANAGEMENT 


VOL. 2, ISSUE 2 
2021 





acestea, vaccinurile respective nu au fost eficiente 
la copii. Pentru a îmbunătăţi imunogenitatea, po- 
lizaharidele antigenice, care induc în primul rând 
un răspuns imun dependent de celulele B, au fost 
legate covalent de proteinele purtătoare, asigu- 
rând astfel activarea celulelor T helper. Vaccinu- 
rile glicoconjugate rezultate au indus un răspuns 
mai bun de anticorpi și au fost eficiente la toate 
grupele de vârstă. Astăzi sunt disponibile vacci- 
nuri glicoconjugate foarte eficiente pentru Hae- 
mophilus influenzae, pneumococ şi meningococul 
de tip A, C, W şi Y. Virusul hepatitei B (VHB) şi pa- 
pilomavirusul uman (HPV) nu pot fi cultivate cu 
ușurință in vitro pentru producerea vaccinului și 
vaccinul HBV de prima generaţie a constat din an- 
tigen de suprafață HBV purificat, din sângele do- 
natorilor infectați. Progresele în biologia molecu- 
lară au permis perfecţionarea vaccinului împo- 
triva VHB și, mai recent, dezvoltarea unui nou 
vaccin, care previne HPV. Ambele vaccinuri sunt 
fabricate din antigene proteice recombinante pu- 
rificate, care formează o particulă virală nein- 
fecțioasă (VLP). În ultimul deceniu, progresele în 
genetică au contribuit, de asemenea, la dezvol- 
tarea vaccinului împotriva HPV. Spre deosebire 
de ceilalți meningococi, Neisseria meningitidis tip 
B (MenB) este acoperită de o polizaharidă capsu- 
lară, similară polizaharidei prezente în țesuturile 
umane și, prin urmare, slab imunogenă. Ca ur- 
mare, polizaharida capsulară MenB nu poate fi 
utilizată într-un vaccin glicoconjugat, spre deose- 
bire de acea care s-a dovedit a fi eficientă pentru 
tipurile A, C, W şi Y (11). 


Elaborarea unui vaccin pe bază de proteine re- 
combinante a fost, de asemenea, o provocare, din 
cauza variaţiei antigenice extreme, observate în 
tulpinile MenB circulante. Problema a fost rezol- 
vată printr-o selecţie raţională a antigenelor, pe 
baza informaţiilor genomice, numită „vaccinolo- 
gie inversă (12) Prin acest proces, trei antigene 
protective, care sunt comune mai multor tulpini 
MenB, au fost exprimate ca proteine recombinate 
și combinate cu o membrană exterioară vezicu- 
lară MenB (OMV), rezultând primul vaccin uni- 
versal împotriva meningococului de tip B (12) 
Toate vaccinurile descrise mai sus sunt adminis- 
trate persoanelor sănătoase pentru a preveni in- 
fecţiile. În plus, unele vaccinuri previn cancerul 
asociat cu infecția cronică, HPV și VHB (13, 14). 


O situaţie oarecum extremă este în cazul vaccinu- 
rilor gripale sezoniere (un virus care se modifică 
rapid), care, deși sunt multivalente, trebuie să fie 


reamenajate în fiecare an, încorporând antigeni 
de suprafaţă gripali ai variantelor de virus circu- 
lante prevăzute. În plus, se crede că majoritatea 
vaccinurilor autorizate previn infecțiile prin ge- 
nerarea de anticorpi neutralizanţi sau opsoni- 
zanțţi. Cu toate acestea, există o contribuţie cru- 
cială a celulelor T. De exemplu, celulele T helper 
contribuie la activarea eficientă a celulelor B, in- 
fluenţează comutarea izotipică a anticorpilor și 
activarea celulelor-țintă (macrofage, neutrofile și 
eozinofile). De exemplu, inducerea diferențiată a 
celulelor Th1/Th17, în comparaţie cu celulele 
Th2, asigură o protecție îmbunătăţită în cazul vac- 
cinurilor bacteriene cu celule întregi, cum ar fi 
pertussis (15). De asemenea, s-a demonstrat că o 
contribuţie directă asupra imunităţii celulare o 
prezintă celulele T citotoxice CD8 și CD4, utilizate 
în vaccinurile vii atenuate. Tehnologiile con- 
venţionale au avut un succes limitat în prevenirea 
infecțiilor, care sunt controlate, în special, de 
celulele T, cum ar fi tuberculoza. Provocarea pen- 
tru viitor este și mai mare, deoarece unele infecţii, 
cauzate de agenţi patogeni foarte variaţi, nu vor 
putea fi prevenite doar de anticorpi și vor 
necesita combinaţia corectă și calitatea răspunsu- 
rilor imune umorale şi celulare (16). 


În ultimul timp însă au apărut şi tehnologii noi în 
dezvoltarea vaccinurilor. De exemplu, în ultimul 
deceniu, inovaţia tehnologică majoră şi inves- 
tițiile în cercetare au permis ca ARNm să devină 
un instrument terapeutic promițător în domeniul 
dezvoltării vaccinurilor și al terapiei de substi- 
tuție a proteinelor. Utilizarea ARNm are mai 
multe caracteristici benefice, în comparaţie cu 
vaccinurile bazate pe virus subunitar, omorât și 
viu atenuat, precum și cu vaccinurile pe bază de 
ADN. În primul rând, un beneficiu este siguranţa: 
deoarece ARNm este o platformă neinfecţioasă, 
care nu se integrează în genom, nu există un risc 
potenţial de infecție sau de mutageneză inserţio- 
nală. În plus, ARNm este degradat de procese 
celulare normale, iar timpul său de înjumătățire 
in vivo poate fi reglat prin utilizarea diferitelor 
modificări şi metode de livrare (17-20). 


Domeniul vaccinurilor ARNm se dezvoltă extrem 
de rapid; în ultimii ani s-au acumulat un număr 
considerabil de date preclinice și au fost iniţiate 
mai multe studii clinice . Datele sugerează că vac- 
cinurile ARNm au potenţialul de a răspunde mul- 
tor dintre provocările vizând dezvoltarea vacci- 
nurilor atât pentru bolile infecțioase, cât și pentru 
cancer. Diverse platforme de vaccinuri ARNm au 

fost dezvoltate și validate în ultimii ani în cadrul 
studiilor de imunogenitate și eficacitate. Ingineria 
secvenţierii ARN a făcut ca ARNm sintetic să fie 
mai translabil decât oricând. S-au dezvoltat 
purtători de ARN extrem de eficienţi și netoxici 
care, în unele cazuri, permit exprimarea prelun- 
gită a antigenului in vivo. Unele potenţiale vacci- 
nuri conţin adjuvanţi noi, în timp ce altele pro- 
voacă răspunsuri puternice, în absența adju- 
vanților cunoscuţi (21). De exemplu, pentru a pro- 
duce vaccinuri împotriva COVID-19 sunt utilizate 
mai multe abordări, inclusiv vectori pe bază de 
acid nucleic, virusuri inactivate sau atenuate vii, 
proteine recombinante și particule asemănătoare 
virusului (22). Însă vaccinurile pe bază de ARNm 
sunt foarte ușor de dezvoltat. O genă complet sin- 
tetică este clonată într-un vector plasmidic, care 
este apoi utilizat ca șablon pentru sinteza in vitro 
a vaccinului ARN (23). Există două tipuri de vac- 
cinuri ARN: cele care codifică numai antigenul și 
cele care codifică atât antigenul, cât și componen- 
tele enzimatice necesare pentru replicarea co- 
dului ARN după vaccinare (ARN autoamplifi- 
cat)(24). Având în vedere că vaccinurile cu ARN 
sunt pe deplin sintetice și nu au nevoie de o fază 
biologică, s-a reușit să se ajungă la studii clinice 
într-un timp record, de 66 de zile, trecându-se de 
la faza 1 la faza II din studiile clinice în mai puţin 
de 5 luni (25) și înregistrându-se date pro- 
miţătoare de imunogenitate și eficacitate la 
oameni în 10 luni (26, 27). 


Astăzi, vaccinurile cu ARN se numără printre cele 
mai promițătoare și, foarte probabil, vor fi una 
dintre cele mai importante platforme ale viito- 
rului. Necesitatea de de a face faţă problemelor 
generate de COVID-19 în regim de urgenţă ne 
obligă să dăm curs unei oportunități fără prece- 
dent: aceleia de a accelera această tehnologie și 
maturarea ei, prin depășire de câţiva ani (28). 
Pentru a produce vaccinuri se utilizează şi tehnici 
bazate pe vectori virali. Însă, în cazul vectorilor vi- 
rali, gena sintetică, care codifică proteina spike a 
coronavirusului, este inserată într-unul din mul- 
tele virusuri care au fost, de obicei, proiectate ast- 
fel încât să nu se poată replica în gazda umană. Vi- 
rusul este apoi crescut pe culturi celulare și este 
utilizat pentru a elibera gena sintetică în timpul 
vaccinării. Există multe virusuri care pot fi utili- 
zate în acest scop. Cele mai frecvente sunt ade- 
novirusurile (adenovirusul cimpanzeului, ade- 
novirusurile umane b şi 26), virusul rujeolic, vi- 
rusul  vaccinia Ankara modificat, virusul 


stomatitei veziculare (VSV), citomegalovirusul 
(CMV) și altele (29, 30). 


Până la pandemia COVID-19, singurele vaccinuri 
licenţiate, bazate pe vectori virali, erau vaccinu- 
rile Ebola pe bază de VSV și de adenovirusul uman 
26. De asemenea, este important să subliniem că 
imunitatea vectorială este o problemă ce ţine de 
vectorii virali şi bacterieni. Folosirea ca booster a 
aceluiași vector are limitări, iar acest lucru ar pu- 
tea avea un impact, în cazul utilizării aceluiași 
vector pentru un agent patogen diferit, o pro- 
blemă care ar trebui luată în calcul cu multă 
atenţie (28). Răspunsul la pandemia Covid-19 
este un prim exemplu relevant de viteza cu care 
se pot concepe acum noi vaccinuri. Până în mo- 
mentul în care OMS a declarat Covid-19 pande- 
mie, pe 11 martie 2020, cel puţin 37 de grupuri de 
la diverse companii de biotehnologie și instituții 
academice lucrau asupra vaccinurilor candidate, 
care includ un virus viu atenuat, inactivat, ADN, 
ARN mesager, vector viral şi a vaccinurilor pe 
bază de proteine spike. La mai puţin de 1 an, pri- 
mele studii privind eficacitatea vaccinului împo- 
triva Covid-19 au fost finalizate, iar primele vacci- 
nuri sunt autorizate pentru utilizare de urgenţă 
(31). 


Pentru a testa vaccinul BNT162b2 (Vaccinul Pfi- 
zer-BioNTech COVID-19), bazat pe tehnologia 
ARNm, un total de 43.548 de participanţi au fost 
incluși într-un studiu clinic randomizat, dintre 
care 43.448 au primit următoarele preparate: 
21.720 - BNT162b2 şi 21.728 - placebo. Au exis- 
tat 8 cazuri de Covid-19, cu debut la cel puţin 7 
zile, după a doua doză, în rândul participanţilor 
cărora li s-a administrat BNT162b2 şi 162 de 
cazuri în rândul celor cărora li s-a administrat pla- 
cebo; a fost stabilit că BNT162b2 are o eficienţă 
de 95% în prevenirea Covid-19 (CI 95%, 90,3- 
97,6). O eficacitatea similară a vaccinului (în ge- 
neral 90-100%) a fost observată la toate subgru- 
purile definite, în funcţie de vârstă, sex, rasă, et- 
nie, indicele de masă corporală și prezenţa co- 
morbidităţilor existente. Dintre 10 cazuri de Co- 
vid-19 sever, cu debut după prima doză, 9 au 
apărut la pacienţii cărora li s-a administrat pla- 
cebo şi 1 la cei care au luat BNT162b2. Reacţiile 
adverse ale BNT162b2 au fost: dureri pe termen 
scurt, ușoare până la moderate, la locul injectării, 
oboseală și cefalee. Incidenţa evenimentelor ad- 
verse grave a fost scăzută și a fost similară atât în 
grupurile cu vaccin, cât și cu placebo (32). 

Un alt vaccin, MRNA-1273, contra COVID-19, ba- 
zat de asemenea pe tehnologia ARNm este cel ela- 
borat de compania Moderna. În studiul respectiv 
au fost incluși 30.420 de voluntari, care au fost re- 
partizaţi aleatoriu într-un raport 1:1, pentru a 
primi fie vaccin, fie placebo (15.210 participanţi 
în fiecare grup). Mai mult de 96% dintre partici- 
panţi au primit ambele injecții şi 2,2% au pre- 
zentat dovezi (serologice, virologice sau ambele) 
ale infecţiei cu SARS-CoV-2 la momentul iniţial. 
Maladia simptomatică Covid-19 a fost confirmată 
la 185 de participanţi din grupul placebo şi la 11 
participanţi din grupul mRNA-1273, eficacitatea 
vaccinului a fost de 94,1% (CI 95%, 89,3-96,8%; 
P<0,001). Eficacitatea a fost similară și în cadrul 
analizelor secundare-cheie, inclusiv evaluarea la 
14 zile după prima doză, analizele care au inclus 
participanţi care au prezentat dovezi ale infecţiei 
cu SARS-CoV-2 la momentul inițial și analize la 
participanţii cu vârsta de 65 de ani sau peste. Ma- 
ladia Covid-19 severă a apărut la 30 de partici- 
panțţi, cu 1 deces; toţi cei 30 erau în grupul pla- 
cebo. Vaccinul respectiv a prezentat o reactogeni- 
tate moderată, tranzitorie după vaccinare și a 
apărut mai frecvent în grupul mMRNA-1273. Eve- 
nimentele adverse grave au fost rare, iar inci- 
denţa a fost similară în cele două grupuri (33). 


În timpul pandemiei actuale COVID-19, au fost 
elaborate și testate vaccinuri bazate pe vectori vi- 
rali, precum vaccinul ChAdOx 1 nCoV-19, produs 
de compania AstraZeneca şi Gam-COVID-Vac 
(Sputnik V), produs de către Institul Gamaleya. 


Pentru testarea vaccinului ChAdOx1 nCoV-19, în 
perioada 23 aprilie - 4 noiembrie 2020, au fost 
înscriși 23 848 de participanţi (7548 în Marea 
Britanie, 4088 în Brazilia) şi 11 636 de voluntari 
au fost incluși în analiza interimară a eficacităţii 
primare. La participanţii cărora li s-au adminis- 
trat două doze standard, eficacitatea vaccinului a 
fost de 62,1%, iar la voluntarii care au primit o 
doză mică, urmată de o doză standard, eficacita- 
tea a fost de 90,0%. Eficacitatea globală a vac- 
cinului în ambele grupuri a fost de 70,4%. Peste 
21 de zile după prima doză, au existat zece per- 
soane spitalizate cu COVID-19, toate din lotul de 
control; două persoane au dezvoltat COVID-19 
formă severă, inclusiv s-a înregistrat un deces. Pe 
parcursul studiului, 175 evenimente adverse se- 
vere au apărut la 168 de participanţi: 84 eveni- 

mente în cadrul grupului ChAdOx1 nCoV-19 şi 91 
în grupul de control. Trei evenimente au fost 


clasificate ca fiind posibil legate de vaccinare: 
unul în grupul ChAdOx1 nCoV-19, unul în grupul 
de control și un participant care a rămas mascat 
(34). 


Testarea vaccinului Gam-COVID-Vac s-a efectuat 
în perioada 7 septembrie - 24 noiembrie 2020, 21 
977 adulţi au fost repartizați aleatoriu în grupul 
de vaccinare (n = 16 501) sau în grupul placebo (n 
= 5476) Circa 19 866 au primit două doze de vac- 
cin sau placebo și au fost incluși în analiza rezul- 
tatului primar. De la 21 de zile după prima doză 
de vaccin (ziua dozei 2), 16 (0,1%) din 14 964 
participanţi în grupul de vaccinare și 62 (1,3%) 
din 4902 din grupul placebo au fost confirmaţi cu 
COVID-19; eficacitatea vaccinului a fost de 91,6% 
(CI 95% 85,6-95,2). Cele mai multe evenimente 
adverse raportate au fost de gradul 1 (7485 
[94,0%] din 7966 evenimente totale), iar 45 
(0,3%) din 16427 participanţi din grupul de vac- 
cinare și 23 (0,4%) din 5435 participanţi din gru- 
pul placebo au avut evenimente adverse grave; ni- 
ciunul nu a fost considerat asociat cu vaccinarea, 
confirmarea fiind din partea comitetului indepen- 
dent de monitorizare a datelor. Au fost raportate 
patru decese în timpul studiului (trei [<0,1%] din 
16 427 participanţi din grupul de vaccin și unul 
[<0,1%] din 5435 voluntari din grupul placebo), 
dintre care niciunul nu a fost asociat cu vaccinul. 
Această analiză intermediară a studiului de fază 3 
al Gam-COVID-Vac a demonstrat o eficacitate, de 
91,6% împotriva COVID-19, fiind bine tolerat 
într-o cohortă mare (35). 


Vaccinologia inversă, proiectarea bazată pe struc- 
turi, biologia sintetică și adjuvanţii sunt instru- 
mentele pe care le avem astăzi pentru a proiecta 
vaccinuri, care pot fi administrate ca antigeni pu- 
rificaţi sau prin ARN și vectori virali. Pandemia 
COVID-19 a accelerat maturarea tehnologiei ARN 
și a vectorilor virali cu cel puţin un deceniu, 
făcând aceste noi platforme disponibile nu numai 
pentru infecțiile emergente, ci și pentru celelalte 
priorităţi de sănătate, cum ar fi rezistenţa antimi- 
crobiană (RAM), infecțiile cronice și cancerul, cu 
care omenirea va trebui să se confrunte imediat 
ce amenințarea COVID-19 va dispărea (28). 


Un exemplu elocvent în acest context, îl prezintă 
bacteriile rezistente la antibiotice și cele respon- 
sabile de infecţii recurente. Rezistenţa antimicro- 
biană este o pandemie care evoluează lent, având 
consecinţe predictibil catastrofale pentru sănăta- 

te şi economie în următorii 10-20 de ani (36). Vac- 
cinurile pot ajuta la combaterea rezistenţei anti- 
microbiene (37). Avem nevoie urgent de vacci- 
nuri împotriva Escherichia coli, Staphylococcus 
aureus, Clostridium, Klebsiella pneumoniae, Pseu- 
domonas aeruginosa, Neisseria gonorrhoeae, Sal- 
monella typhi, Shigella, Acinetobacter baumannii, 
Enterococcus faecium și Campylobacterium. Vacci- 
nurile experimentale împotriva unora dintre 
acești agenţi patogeni se bazează pe proteine sau 
pe polizaharide, care induc un răspuns normal 
sau scăzut la prima vaccinare, atunci când sunt 
testate pe șoareci, urmate de un răspuns mai bun 
la a doua și a treia vaccinare. Cu toate acestea, 
când voluntarii adulți au fost imunizați cu aceleași 
vaccinuri, s-a observat un răspuns puternic deja 
după prima imunizare, fără răspuns crescut la a 
doua vaccinare (cel puţin pe termen scurt). Prin- 
cipalul motiv pentru aceasta este că voluntarii 
adulți au fost deja colonizați de aceste bacterii sau 
de bacteriile înrudite lor și au deja celule B și T de 
memorie, care le recunosc și răspund la vaccinare. 
În acest context, adjuvanţii nu au reuşit să 
mărească răspunsul anticorpilor. Astfel că, în ma- 
joritatea cazurilor, se face alegerea de a dezvolta 
un vaccin cu o singură doză, fără adjuvant (38). Cu 
toate acestea, nu suntem siguri dacă aceasta este 
alegerea corectă pentru protecţia pe termen lung, 
iar unele dintre vaccinuri nu au reușit să înde- 
plinească nici măcar obiectivul principal de efica- 
citate (39). Deși nu înţelegem încă pe deplin me- 
canismele de sistem imunitar, avem suficiente 
tehnologii și cunoștințe empirice pentru a dez- 
volta noi vaccinuri pentru rezistența antimicro- 
biană. În mod similar, avem suficiente cunoştinţe 
pentru a dezvolta vaccinuri pentru unele boli vi- 
rale, cum ar fi virusul sinciţial respirator, Dengue 
și virusul Zika, chiar și pentru adulți și vârstnici, 
la care sistemul imunitar deja a fost antrenat de 
infecțiile naturale (28). 


Dificultatea de a obţine vaccinuri crește atunci 
când sistemul imunitar nu numai că a fost deja ex- 
pus la agentul patogen, dar, într-o anumită 
măsură, a și fost deja învins de acesta. Sistemul 
imunitar nu a reușit să elimine agentul patogen, 
care a produs o infecţie cronică pe tot parcursul 
vieţii. În unele cazuri, odată instalate infecțiile 
cronice, sistemul imunitar este în continuare ca- 
pabil să suprime agentul patogen pentru majori- 
tatea timpului. Acesta este cazul pentru virusurile 
herpetice (zoster, HSVI și HSVZ, EBV şi CMV) şi 


pentru bacterii precum Mycobacterium tuberculo- 
sis. Agentul patogen declanșează o infecţie latentă 
și persistă în organism, fără a provoca maladia. Cu 
toate acestea, din cauza infecțiilor concomitente, 
a tratamentelor medicamentoase imunosupre- 
soare sau a îmbătrânirii, sistemul imunitar 
slăbeşte, iar agentul patogen preia controlul, pro- 
vocând maladii. Până acum câţiva ani, nu am avut 
niciun exemplu de vaccin de succes împotriva in- 
fecţiilor cronice. Au fost necesari 20 de ani de cer- 
cetare pentru a începe să cucerim unele dintre ele. 
Primul pas în această direcţie a fost licențierea 
vaccinului viu atenuat împotriva herpesului zos- 
ter în 2006 (40). Deși acest vaccin nu a reușit eli- 
minarea infecţiei cronice, a fost apt să ţină virusul 
suprimat și să evite reactivarea în 60% dintre 
cazuri. Recent, un nou vaccin, compus dintr-un 
antigen proteic și adjuvantul puternic AS01 (un li- 
pozom care conţine un agonist TLR4 şi o sapo- 
nină), a demonstrat o eficacitate de 97% împo- 
triva herpesului zoster (41). Acest lucru a fost ur- 
mat de rezultate încurajatoare împotriva tubercu- 
lozei, unde combinaţia dintre un antigen proteic 
și adjuvantul ASO1 a fost capabilă să prevină reac- 
tivarea şi boala la 50% dintre persoanele infec- 
tate cronic (42). 


Vaccinurile de succes împotriva herpesului zoster 
și rezultatele încurajatoare împotriva tubercu- 
lozei reprezintă o etapă incredibilă în istoria vac- 
cinării, deoarece, pentru prima dată, am reușit să 
realizăm vaccinuri eficiente împotriva infecțiilor 
cronice (28). 


Există cazuri în care sistemul imunitar a fost ex- 
pus agenţilor patogeni și a fost complet învins. Ca 
exemple servesc infecțiile cronice, cum ar fi HIV, 
papiloma virus, virusul hepatitei C (VHC), virusul 
hepatitei B (VHB) şi cancerul, în care sistemul 
imunitar nu este capabil să controleze agentul pa- 
togen sau celulele canceroase, care continuă să se 
replice pentru totdeauna. Până în prezent, nu s-a 
reușit obţinerea unor vaccinuri de succes împo- 
triva acestor boli și nu există încă suficiente cu- 
noștințe în domeniu pentru a le realiza. Cu toate 
acestea, nu suntem lipsiţi de speranţă, deoarece 
progresul înregistrat de imunoterapie în dome- 
niul cancerului a arătat că sistemul imunitar în- 
vins este caracterizat de celule T reglatoare inac- 
tive, care pot fi activate folosind anticorpi împo- 
triva inhibitorilor punctului de control, eliminând 
constrângerile impuse asupra sistemului imun 
(43). 


ZI i jiiiiiiiiiişiI; : 


ONE HEALTH & 


4 OH.R 


RISK MANAGEMENT 


VOL. 2, ISSUE 2 
2021 





DISCUȚII 


Istoria confirmă faptul că vaccinurile au fost in- 
tervenţia medicală cu cel mai mare impact benefic 
asupra sănătăţii și longevităţii umane. Tehnolo- 
giile noi, emergente, perfecţionate, inclusiv adju- 
vanţi proiectaţi raţional și biologia sistemelor, 
deschid calea unor vaccinuri noi, avansate, care să 
permită un control mai eficient al bolilor exis- 
tente şi să extindă beneficiile vaccinării și asupra 
atât a bolilor infecțioase, cât şi a bolilor netrans- 
misibile, recent apărute (7 - 9). 


Prima perioadă în epocă de aur a vaccinurilor a 
început atunci când Pasteur, Koch, Ramon și ME- 
rieux au stabilit teoria germenilor și au dezvoltat 
vaccinuri bazate pe agenţi patogeni vii, atenuaţi 
sau inactivaţi și pe toxine inactivate (toxoizi). 
Aceste vaccinuri protejau populaţia împotriva ra- 
biei, difteriei, tetanosului, tusei convulsive și a tu- 
berculozei la sugari. A doua perioadă în epocă de 
aur a vaccinurilor se datorează inovației în tehno- 
logiile de cultură celulară, din a doua jumătate a 
secolului XX. În ultimul deceniu, progresele în 


CONCLUZII 


genetică au contribuit, de asemenea, la dezvol- 
tarea vaccinului împotriva HPV, Neisseria menin- 
gitidis tip B (MenB) și a altor infecţii (11). 


În ultimul timp au apărut şi alte noi tehnologii de 
dezvoltare a vaccinurilor. De exemplu, domeniul 
vaccinurilor ARNm se dezvoltă extrem de rapid; 
în ultimii ani s-au acumulat un număr impunător 
de date preclinice și au fost iniţiate mai multe stu- 
dii clinice. Datele sugerează că vaccinurile ARNm 
au posibilitatea de a răspunde multor dintre pro- 
vocările apărute în sfera dezvoltării vaccinurilor 
atât pentru bolile infecțioase, cât și pentru cancer. 
S-au dezvoltat purtători de ARN extrem de efi- 
cienți și netoxici care, în unele cazuri, permit ex- 
primarea prelungită a antigenului in vivo (21). 


Un alt domeniu al vaccinării îl reprezintă vaccinu- 
rile de succes împotriva herpesului zoster şi re- 
zultatele încurajatoare împotriva tuberculozei, 
care reprezintă o etapă incredibilă în istoria vac- 
cinării, deoarece, pentru prima dată, s-a reușit 
realizarea unor vaccinuri eficiente împotriva in- 
fecţiilor cronice (28). 


1. Vaccinurile au contribuit la eradicarea variolei de pe planeta noastră, eliminarea aproape completă 

